ประกาศกรมทะเบียนการค้า เรื่อง  เครื่องชั่งน้ำหนักใช้หาเปอร์เซ็นต์แป้งในหัวมัน
ประกาศกรมทะเบียนการค้า
ประกาศกรมทะเบียนการค้า
เรื่อง
เครื่องชั่งน้ำหนักใช้หาเปอร์เซ็นต์แป้งในหัวมัน
-------------------------

 โดยที่ได้มีการใช้เครื่องชั่งน้ำหนักใช้หาเปอร์เซ็นต์แป้งในหัวมันเพื่อกำหนดราคา
การซื้อขายหัวมันสำปะหลังกันอย่างแพร่หลาย และผู้ถืออาชญาบัตรได้ขอความเห็นชอบในการ
ประกอบธุรกิจเครื่องชั่งดังกล่าว ดังนั้นเพื่อเป็นการคุ้มครองเกษตรกรมิให้ถูกเอารัดเอาเปรียบอัน
เนื่องจากการใช้เครื่องชั่งนั้น
 อธิบดีกรมทะเบียนการค้าจึงได้ออกคำสั่งกรมทะเบียนการค้าที่
๑๗๐/๒๕๔๑ 
ลงวันที่
๑๐ กรกฎาคม พ.ศ. ๒๕๔๑ แก้ไขเพิ่มเติมขั้นหมายมาตราแสดงเปอร์เซ็นต์แป้งบนเครื่อง
ชั่งน้ำหนักใช้หาเปอร์เซ็นต์แป้งในหัวมันให้สามารถอ่านค่าเปอร์เซ็นต์แป้งได้ถึง
๓๔ เปอร์เซ็นต์ 
ทั้งนี้ก็เพื่อสนับสนุนการปลูกมันสำปะหลังพันธุ์ดีอันเป็นการเพิ่มรายได้แก่เกษตรกรอีกทางหนึ่ง 
ดังนั้น ตั้งแต่วันที่ ๑ มกราคม พ.ศ. ๒๕๔๒ เป็นต้นไป กรมทะเบียนการค้าจะให้คำรับรองแก่
เครื่องชั่งน้ำหนักใช้หาเปอร์เซ็นต์แป้งในหัวมันที่มีลักษณะตามคำสั่งกรมทะเบียนการค้าที่ 
๒๒๙/๒๕๒๓ ลงวันที่
๓ พฤศจิกายน พ.ศ. ๒๕๒๓ และที่ ๑๗๐/๒๕๔๑ ลงวันที่ ๑๐ 
กรกฎาคม พ.ศ.
๒๕๔๑ เท่านั้น อย่างไรก็ตาม
บรรดาเครื่องชั่งน้ำหนักใช้หาเปอร์เซ็นต์แป้ง
ในหัวมันที่มีเครื่องหมายคำรับรองตามพระราชบัญญัติมาตราชั่งตวงวัด พระพุทธศักราช ๒๔๖๖ 
อยู่ก่อนวันที่คำสั่งกรมทะเบียนการค้าที่ ๑๗๐/๒๕๔๑ ลงวันที่ ๑๐ กรกฎาคม พ.ศ. ๒๕๔๑ 
มีผลใช้บังคับ ให้ใช้ได้ต่อไป
และผู้ครอบครองหรือเจ้าของเครื่องสามารถยื่นขอคำรับรองชั้นหลังได้
 จึงประกาศมาเพื่อทราบโดยทั่วกัน หากผู้ใดมีข้อสงสัยหรือต้องการสอบถาม
รายละเอียดเกี่ยวกับเครื่องชั่งน้ำหนักใช้หาเปอร์เซ็นต์แป้งในหัวมัน
สามารถติดต่อสอบถามได้ที่กอง
ชั่งตวงวัด กรมทะเบียนการค้า กระทรวงพาณิชย์
หรือสำนักงานทะเบียนการค้าจังหวัดทุกจังหวัด 
และสำนักงานชั่งตวงวัดจังหวัดแห่งท้องที่นั้น ๆ

 ประกาศ
ณ วันที่ ๑๐ กรกฎาคม พ.ศ. ๒๕๔๑
 
นรวัฒน์ สุวรรณ
 
อธิบดีกรมทะเบียนการค้า

[รก.๒๕๔๑/๖๔ง/๑๕/๑๑ สิงหาคม ๒๕๔๑]

 ธิดาวรรณ
/ แก้ไข
 ๑๔ ส.ค. ๒๕๔๕
 B+A(C)